જમ્મુ કાશ્મીર અંગે સંયુક્ત રાષ્ટ્ર દ્વારા જાહેર કરવામાં આવેલા એક રિપોર્ટને સેના પ્રમુખ બિપિન રાવતે પાયા વગરનો ગણાવ્યો છે. બુધવારે સેના પ્રમુખ બિપિન રાવતે કહ્યું કે આપણે આ રિપોર્ટ પર ધ્યાન આપવાની જરૂર નથી. કેટલાક રિપોર્ટ મોટીવેટેડ હોય છે. રાવતે કહ્યું કે સેના ઘાટીમાં શાનદાર કામ કરી રહી છે. આ ઉપરાંત જે આતંકી હુમલાનું ષડ્યંત્ર રચી રહ્યાં છે તેઓ ટેક્નિકનો ઘણો ઉપયોગ કરી રહ્યાં છે. ઉલ્લેખનીય છે કે હાલમાં જ જમ્મુ કાશ્મીરમાં માનવાધિકાર ઉલ્લંઘન અંગે સંયુક્ત રાષ્ટ્રએ એક રિપોર્ટ જાહેર કર્યો છે. જેમાં સેના પર સવાલ ઉઠાવવામાં આવ્યાં છે. આ રિપોર્ટનો ભારત સરકાર સહિત બધા રાજનૈતિક દળોએ ઘણો વિરોધ કર્યો છે.